На основу члана 33 и 34 Закона о буџету и фискалној одговорности (''Сл. Лист ЦГ'' бр. 20/2014,56/14,70/17,4/18-Одлика УС и 55/18), члана 26 став 1 тачка 2. Закона о локалној самоуправи (Сл. Лист РЦГ бр. 2/18 и 34/19), члана 28 Закона о финасирању локалне самоуправе ( Сл.лист ЦГ-Општински прописи бр.03/19) и члана 35 Статута општине Андријевица, ( Сл.лист РЦГ-Општински прописи, бр.032/18), Скупштина општине Андријевица на сједници, одржаној 27.12.2019.године, донијела је

**Одлуку**

**О БУЏЕТУ ОПШТИНЕ АНДРИЈЕВИЦА ЗА 2020. ГОД.**

**I. САДРЖИНА БУЏЕТА**

**Члан 1.**

Буџет општине Андријевица, за **2020** год. (у даљем тексту Буџет) садржи приходе и расходе у износу од **2.759.779,77** €.

Приходи се распоређују на:

* текући расход у износу од .............................................. **1.857.924,77** €
* капитални расходи у износу од ................................... **833.000,00** €
* текућа буџетска резерва у износу од ........................... **48.855,00** €
* стална буџетска резерва у износу од ........................... **20.000,00** €

**Члан 2.**

Приходи Буџета по врстама и изворима приказани су у оперативном плану прихода који је саставни дио ове одлуке.

**II. ИЗВРШЕЊЕ БУЏЕТА**

**Члан 3.**

За извршење Буџета одговоран је Предсједник општине (у даљем тексту Предсједник).

**Члан 4.**

Потрошачке јединице средстава утврђена Одлуком о буџету користиће по динамици коју је одредио секретар Секретаријата за послове локалне управе.

За законито коришћење средстава одобрених потрошачкој јединици одговоран је буџетски извршилац.

**Члан 5.**

Уговорене обавезе потрошачке јединице морају бити у складу са средствима која за одређени период одобри секретар Секретаријата за послове локалне управе.

Потрошачка јединица може преузимати нове уговорене обавезе, које ће се реализовати у наредној фискланој години, под условом да је тај издатак планиран и за наредну фискалну годину.

**Члан 6.**

Потрошачке јединице и јавна предузећа чији је оснивач општина, секретару Секретаријата за послове локалне управе подносе извјештај о оствареним приходима и извршеним расходима, у складу са прописима које доноси министар финансија.

**Члан 7.**

Предсједник може вршити преусмјеравање средства по појединим издацима и потрошачким јединицама, у висини до 10% износа утврђених Одлуком о буџету.

Потрошачке јединице, уз одобрење секретара Секретаријата за послове локалне управе, могу преусмјеравати одобрена средства по појединим расходима у висини од 10% од износа средстава одобрених за расходе чији се износ смањује.

**Члан 8.**

Средства одобрена потрошачким јединицама могу се користити до 31. децембра фискалне године.

Неплаћене уговорене обавезе у текућој фискалној години реализоваће се из средстава одобрених за наредну фискалну годину.

**III. ПОСЕБНИ ДИО**

**Члан 9.**

Средства општинског Буџета у износу од **1.857.924,77** еура исказана по организационој, функционалној и економској класификацији, распоредиће се по потрошачким јединицама у складу са оперативним планом расхода који је саставни дио ове одлуке.

**Члан 10.**

Средства општинског Буџета у висини од  **833.000,00** € распоредиће се за капитална улагања према вишегодишњем инвестиционом програму који је саставни дио ове одлуке.

**Члан 11.**

Средства за обављање редовне дјелатности општинских органа (за личне доходке и материјалне расходе) могу се повећати само ако се на основу Закона и одлука буду измијенили задаци и услови рада који захтијевају повећање броја радника или материјалних трошкова.

**Члан 12.**

Средстава текуће буџетске резерве се планирају највише до износа од 2% укупних примитака општине за фискалну годину.Средствима текуће буџетске резерве располаже предсједник општине, у складу са прописом скупштине општине.

Средства сталне буџетске резерве се планирају највише до износа од 2% укупних примитака општине за фискалну годину.

О коришћењу средстава сталне буџетске резерве одлучује предсједник општине у складу са одлуком скупштине општине.

**Члан 13.**

Буџет се у току године може мијењати и допуњавати у поступку који буде прописан за његово доношење.

Члан 14.

Одлука ступа на снагу осмог дана од дана објављивања у ''Сл. Листу ЦГ општински прописи''

**Aндријевица,\_\_.12.2019.**

**Број:02 –**

**ПРЕДСЈЕДНИК СКУПШТИНЕ**

**Славко М Стијовић**